als_Latn dik_Latn sag_Latn
"Pasdite në Top Channel" nga sot ka një prezantuese të re. Pak ditë më parë Anabel.al do të shkruante se vendin e Kozeta Turishtës do ta zinte një tjetër figurë e njohur e gazetarisë shqipatre, Jonida Shehu. Emisioni i sotshëm (16 shkurt) ka nisur ndryshe. Në ekran janë parë të dyja moderatoret të cilat kanë përfituar nga rasti të ndajnë eksperiencën e tyre dhe të dorëzojnë stafetën. Ndër të tjera ish-prezantuesja Kozeta Turishta ka zgjedhur të flasë edhe për arsyet e largimit nga emisioni në mes të sezonit televiziv, 6 muaj pas fillimit.
"Unë nuk do të largohet nga familja e madhe e Top Channel"- u shpreh Turishta. Ajo shtoi se në fakt tërheqjen nga emisioni i Pasdites e ka kërkuar vetë ajo sepse po përgatitet për një projekt shumë të madh- siç e cilësoi- që do të realizohet gjithmonë në Top Channel. "Pra do të jem këtu e do të shihemi"- tha ish-moderatorja e emisionit të përditshëm.
Kozeta nuk dha më shumë detaje se për çfraë projekti bëhet fjalë, por u shpreh e lumtur për këtë lëvizje të sajën si dhe për zëvëndësimin me një kolege të njohur dhe të përgatitur, siç e cilësoi Jonida Shehun. Kjo e fundit merr kështu stafetën e programit në një skenografi të re, por me përmbajtje të njëjtë.
als_Latn als_Latn als_Latn